
Επαγγελματικά δικαιώματα των κατόχων διπλώματος 
του Οργανισμού Επαγγελματικής Εκπαίδευσης και 
Κατάρτισης (Ο.Ε.Ε.Κ.) επιπέδου Μεταδευτεροβάθ- 
μιας Επαγγελματικής Κατάρτισης της ειδικότητας 
«Σχεδιαστής μέσω συστημάτων ηλεκτρονικών υπολο¬ 
γιστών» του τομέα δομικών έργων των ΙΕΚ και των 
κατόχων πτυχίου ΤΕΕ Α' και Β' κύκλου σπουδών της 
ειδικότητας «Σχεδιαστών Τεχνικών Έργων με χρήση 
ηλεκτρονικών υπολογιστών» του τομέα κατασκευών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ' της παραγράφου 3 του 
άρθρου 2 και της παραγράφου 3 του άρθρου 6 του Ν. 
2009/1992 «Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις» (ΦΕΚ18/Α'/14-2- 
1992), όπως το τελευταίο τροποποιήθηκε με το άρθρο 16 
παρ. 9του Ν. 2743/1999 (ΦΕΚ221/Α'/1999). 


2. Τις διατάξεις της παραγράφου 5 του άρθρου 1 του 
Π.Δ. 71/1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές αρχές ή όρ¬ 
γανα διανομαρχιακού επιπέδου της Γενικής Γραμματείας 
Δημοσίων Έργων του Υπουργείου ΠΕ.ΧΩ.Δ.Ε.» (ΦΕΚ 
30/Α'/11-3-93). 

3. Την 7α γνώμη της 10/10-4-2002 συνεδρίασης του 
Διοικητικού Συμβουλίου του Ο.Ε.Ε.Κ. 

4. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚ 137/Α'/1985), 
όπως προστέθηκε με το άρθρο 27 του Ν. 2081/1992 (ΦΕΚ 
54/Α') και αντικαταστάθηκε από τις διατάξεις του άρθρου 
1 παρ. 2 εδάφ. Α'του Ν. 2469/1997 (ΦΕΚ38/Α'/1997). 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού. 

6. Την Δ.299/22-7-2003 Γνωμοδότηση του Συμβουλίου 
της Επικρατείας, μετά από πρόταση του Υπουργού Εθνι¬ 
κής Παιδείας και Θρησκευμάτων και της Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Ο κάτοχος διπλώματος Ο.Ε.Ε.Κ. επιπέδου Μεταδευτε- 
ροβάθμιας Επαγγελματικής Κατάρτισης της ειδικότητας 
«Σχεδιαστής μέσω συστημάτων Ηλεκτρονικών Υπολογι¬ 
στών» μπορεί να εργαστεί ως σχεδιαστής στον κλάδο 
των δομικών έργων: 

α. Σε δημόσιο ή σε ιδιωτικό φορέα. 

β. Ως υπάλληλος τεχνικής επιχείρησης. 

γ. Ως ελεύθερος επαγγελματίας. 

Χρησιμοποιεί τα βασικά και ειδικά σχεδιαστικά εργα¬ 
λεία και όργανα, τα υλικά σχεδίασης και σχεδιαστικά 
πακέτα, λαμβάνοντας υπόψη τις οδηγίες του αρμόδιου 
μηχανικού ή άλλου ειδικού επιστήμονα που του αναθέτει 
το έργο, τα τεχνικά εγχειρίδια και τους κανονισμούς σχε¬ 
δίασης. 

Άρθρο 2 

Ο κάτοχος πτυχίου ΤΕΕ Α' και Β' κύκλου σπουδών της 
ειδικότητας «Σχεδιαστών Τεχνικών Έργων με χρήση Η/Υ» 
του τομέα κατασκευών έχει τα αυτά δικαιώματα του άρ¬ 
θρου 1, περιπτώσεις α' και β'. Για την απόκτηση του δι¬ 
καιώματος της περιπτώσεως γ' του άρθρου 1 απαιτείται 
προϋπηρεσία στο Δημόσιο ή Ιδιωτικό τομέα, που απο- 

δεικνύεται με βεβαίωση του οικείου ασφαλιστικού φορέα, 
διάρκειας ενός (1) έτους για πτυχιούχους του Β' κύκλου 
και δύο (2) ετών για πτυχιούχους του Α'κύκλου. 

Άρθρο 3 

Ο σχεδιαστής μέσω συστημάτων Ηλεκτρονικών Υπολο¬ 
γιστών μπορεί να σχεδιάσει οποιοδήποτε τεχνικό σχέδιο 
ή σκαρίφημα με χρήση ηλεκτρονικού υπολογιστή και με 
τα κατάλληλα σχεδιαστικάπρογράμματα (π.χ. ΑυΐοΟΑΟ), 
σύμφωνα με τους όρους και τις προϋποθέσεις των προη¬ 
γούμενων άρθρων του παρόντος. 

Άρθρο 4 

Η ισχύς του παρόντος Προεδρικού Διατάγματος αρχί¬ 
ζει απάτη δημοσίευσή του στην Εφημερίδα της Κυβερνή- 
σεως. 

Στον Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση του παρόντος. 

Αθήνα, 24 Οκτωβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΘΡΗΣΚΕΥΜΑΤΩΝ 

ΒΑΣΩ ΠΑΠΑΝΔΡΕΟΥ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

Κανονισμός Οργανώσεως και Αειτουργίας της Διεθνούς 
Ολυμπιακής Ακαδημίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 37 του Ν. 2725/1999 «Ερα¬ 
σιτεχνικός και Επαγγελματικός αθλητισμός και άλλες 
διατάξεις» (ΦΕΚ 121 Α'), όπως τροποποιήθηκαν με το 
άρθρο 18 παράγραφος 7του Ν. 2947/2001 «Θέματα Ολυ¬ 
μπιακής φιλοξενίας, έργων Ολυμπιακής υποδομής και 
άλλες διατάξεις (ΦΕΚ 228/Α'), και κάθε φορά ισχύουν. 

2. Τις διατάξεις του άρθρου 29Ατου Ν. 1558/1985 (ΦΕΚ 
137/Α'), όπως τροποποιήθηκε με το άρθρο 27 του Ν. 2081 / 
1992 (ΦΕΚ 154/Α') και αντικαταστάθηκε με το άρθρο 1 
παρ. 2α του Ν. 2469/1997 (ΦΕΚ38/Α'), και το γεγονός ότι 
από τις διατάξεις του παρόντος διατάγματος προκαλεί- 
ται σε βάρος της Δ.Ο.Α. (Ν.Π.Ι.Δ. επιχορηγούμενο απ’ 
τον κρατικό προϋπολογισμό) ετήσια δαπάνη ποσοϋ 
755.500 ευρώ περίπου, η οποία για το τρέχον έτος πε¬ 
ριορίζεται στο ποσό των 380.000 ευρώ περίπου και η 
οποία θα καλυφθεί από τον Κωδικό Αριθμό Εξόδου 2571, 
του Ειδικού Φορέα 21/690 του Τακτικού Προϋπολογι¬ 
σμού της Γενικής Γραμματείας Αθλητισμού του Υπουρ¬ 
γείου Πολιτισμού. 

3. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ57/Α'). 

4. Την 25140/4.9.2002 κοινή απόφαση του Πρωθυ¬ 
πουργού και του Υπουργού Πολιτισμού «Ανάθεση αρμο¬ 
διοτήτων στον Υφυπουργό Πολιτισμού» (ΦΕΚ 1156/Β'/ 
5.9.2002). 


5. Τη ΔΙΔΚ/Φ. 1/2/13773/15.7.2003 κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στον Υφυπουργό Εσωτερικών, Δημόσιας Διοίκησης 
και Αποκέντρωσης Ν. Μπίστη» (ΦΕΚ 985/Β'/16.7.2003). 

6. Την 1065956/863/Α 006/15.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (ΦΕΚ 985/Β'/16.7.2003). 

7. Την 349/2003 γνωμοδότηση του Συμβουλίου της Επι- 
κρατείας μετά από πρόταση των Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομίας 
και Οικονομικών και Πολιτισμού, αποφασίζουμε: 

Άρθρο 1 
Σκοπός 

Σκοπός του παρόντος διατάγματος είναι η ρύθμιση των 
θεμάτων που αφορούν τον Εσωτερικό Κανονισμό λει¬ 
τουργίας της Διεθνούς Ολυμπιακής Ακαδημίας (εφεξής 
Δ.Ο.Α.), που έχει ιδρυθεί ως νομικό πρόσωπο ιδιωτικού 
δικαίου με το άρθρο 18 παρ. 7 του Ν. 2947/2001 (ΦΕΚ 
228/Α'). Η επωνυμία της Δ.Ο.Α., για τις σχέσεις με το 
εξωτερικό μεταφράζεται ως «ΙηΙβΓπαΐίοηαΙ ΟΙγπιρίο 
Αοαόθίπγ». Το σήμα της Δ.Ο.Α. αποτελείται από πέντε 
(5) χρυσούς ολυμπιακούς δακτυλίους. Στον εσωτερικό 
κύκλο των τριών (3) μεσαίων συνδεδεμένων δακτυλίων 
εμφανίζονται εγγεγραμμένα τα αρχικά «Δ», «Ο» και «Α». 

Άρθρο 2 

Έδρα - Εποπτεία. 

Η Δ.Ο.Α. έχει έδρα αυτήν της Ελληνικής Ολυμπιακής 
Επιτροπής (εφεξής Ε.Ο.Ε.), τελεί υπό την αιγίδα της Διε¬ 
θνούς Ολυμπιακής Επιτροπής και εποπτεύεται από τον 
Υπουργό Πολιτισμού. 

Άρθρο 3 

Σκοπός της Διεθνούς Ολυμπιακής Ακαδημίας 

Στους σκοπούς της Δ.Ο.Α. συμπεριλαμβάνονται ιδίως: 
α) η ίδρυση και λειτουργία στην Αρχαία Ολυμπία Διε¬ 
θνούς Πνευματικού Κέντρου, που θα μεριμνά για τη δια¬ 
τήρηση και διάδοση του Ολυμπιακού Πνεύματος, β) η 
μελέτη και εφαρμογή των παιδαγωγικών και κοινωνικών 
αρχών του Ολυμπιακού κινήματος, γ) η επιστημονική θε- 
μελίωση της Ολυμπιακής ιδέας, σύμφωνα προς τις αρχές 
που έθεσαν οι αρχαίοι Έλληνες και οι αναβιώσαντες το 
σύγχρονο Ολυμπιακό κίνημα, καθώς επίσης στα πλαίσια 
των παραπάνω, ο συντονισμός της ίδρυσης και λειτουρ¬ 
γίας των Εθνικών Ολυμπιακών Ακαδημιών ανά τον κόσμο 
και η παρακολούθηση του έργου τους, η διοργάνωση 
διεθνών συνόδων, σεμιναρίων και άλλων εκδηλώσεων 
για την όσο το δυνατόν ευρύτερη, σε εθνικό και παγκό¬ 
σμιο επίπεδο, διάδοση του ολυμπιακού ιδεώδους. 

Άρθρο 4 

Διοίκηση - Αρμοδιότητες του Διοικητικού Συμβουλίου 
(«Εφορείας») 

1. Όργανα διοίκησης της Δ.Ο.Α. είναι το Διοικητικό 
Συμβούλιο ή άλλως αποκαλούμενο «Εφορεία» και ο 
Πρόεδρος. 

Το Διοικητικό Συμβούλιο της Δ.Ο.Α είναι εννεαμελές, 
διορίζεται με απόφαση του Υπουργού Πολιτισμού, ύστε¬ 
ρα από σύμφωνη γνώμη της Ε.Ο.Ε., που δημοσιεύεται 
στην Εφημερίδα της Κυβερνήσεως και απαρτίζεται από 
προσωπικότητες του αθλητισμού και του πολιτισμού. 

αναγνωρισμένου κύρους. Πέντε (5) τουλάχιστον μέλη 
του Διοικητικού Συμβουλίου της Δ.Ο.Α. είναι μέλη της 
Ελληνικής Ολυμπιακής Επιτροπής, μεταξύ των οποίων ο 
Πρόεδρος και ο Γενικός Γραμματέας της Ε.Ο.Ε. Με την 
ίδια απόφαση ορίζεται ο Πρόεδρος και ο αντιπρόεδρος 
του Διοικητικού Συμβουλίου. Ο Πρόεδρος του Διοικητι¬ 
κού Συμβουλίου είναι απαραίτητα μέλος της Ε.Ο.Ε. Χρέη 
Γραμματέα ασκεί υπάλληλος της Δ.Ο.Α. ή του Υπουρ¬ 
γείου Πολιτισμού, οριζόμενος με απόφαση του Προέ¬ 
δρου. Η θητεία των μελών του Διοικητικού Συμβουλίου 
είναι τετραετής και μπορεί να ανανεώνεται. Μέλος διο¬ 
ριζόμενο σε αντικατάσταση άλλου διανύει το υπόλοιπο 
της θητείας του προκατόχου του. Η θητεία των μελών 
του παρόντος Διοικητικού Συμβουλίου, που εξελέγη ομό¬ 
φωνα από την ολομέλεια της Ε.Ο.Ε. για την τετραετία 
2001-2005, λήγει στις 31 Δεκεμβρίου του 2004. 

Το Διοικητικό Συμβούλιο μπορεί να αναθέτει σε οποιο- 
δήποτε από τα μέλη του ειδικά καθήκοντα σχετικά με τις 
αρμοδιότητές του, καθώς και καθήκοντα γραμματέα του 
Συμβουλίου. 

Το Διοικητικό Συμβούλιο είναι αρμόδιο για όλα γενικώς 
τα ζητήματα που αφορούν τη διοίκηση και διαχείριση της 
Δ.Ο.Α., με εξαίρεση τα θέματα για τα οποία αποκλειστικά 
αρμόδια είναι άλλα όργανα που αναφέρονται στον Εσω¬ 
τερικό Κανονισμό λειτουργίας της Δ.Ο.Α.. Στο Διοικητικό 
Συμβούλιο ανήκει ιδίως η αρμοδιότητα για τη χάραξη της 
εκπαιδευτικής και μορφωτικής πολιτικής της Δ.Ο.Α. στο 
πλαίσιο της κείμενης νομοθεσίας και του Εσωτερικού Κα¬ 
νονισμού, η συνομολόγηση, υπογραφή και εκτέλεση, με 
τις εξαιρέσεις που προβλέπονται στο Ν. 2947/2001 (ΦΕΚ 
228/Α'), κάθε σύμβασης απαραίτητης για σύσταση δικαι¬ 
ωμάτων ή υποχρεώσεων της Δ.Ο.Α., η αποδοχή δωρεών, 
εισφορών ή χορηγιών, η σύναψη δανείων, η πειθαρχική 
εξουσία δευτέρου βαθμού για το προσωπικό της Δ.Ο.Α., 
η κατάρτιση του ετησίου προϋπολογισμού, η σύνταξη 
της ετήσιας έκθεσης και του ισολογισμού και η διενέρ¬ 
γεια στο τέλος κάθε διαχειριστικής χρήσης, ελέγχου νο¬ 
μιμότητας του έργου όλων των οργάνων διοίκησης της 
Δ.Ο.Α. 

2. Το Διοικητικό Συμβούλιο ή άλλως αποκαλούμενο 
«Εφορεία» έχει τη γενική αρμοδιότητα για κάθε ζήτημα 
που αφορά τη Δ.Ο.Α., και συγκεκριμένα: 

α) Ευθύνεται για την εν γένει λειτουργία της Δ.Ο.Α., 

β) Εγκρίνει τις αναφορές και εισηγήσεις του Προέδρου 
της σχετικά με τις δραστηριότητες της Δ.Ο.Α, 

γ) Εγκρίνει τον ετήσιο οικονομικό προϋπολογισμό και 
απολογισμό της Δ.Ο.Α., 

δ) Δϋναται να αναθέτει σε μέλη του την άσκηση καθη¬ 
κόντων ελέγχου και εποπτείας για ορισμένες δραστηριό¬ 
τητες της ΔΟΑ, 

ε) Εισηγείται στην Ε.Ο.Ε. για κάθε ζήτημα που αφορά 
συντήρηση και επέκταση εγκαταστάσεων στην Αρχαία 
Ολυμπία. 

Αρθρο 5 

Πρόεδρος του Διοικητικού Συμβουλίου 
(«Εφορείας») - Αρμοδιότητες 

1. Ο Πρόεδρος του Δ.Σ. εκπροσωπεί τη Δ.Ο.Α. δικαστι¬ 
κά και εξώδικα, συγκαλεί το Δ.Σ. σε τακτικές και έκτα¬ 
κτες συνεδριάσεις, προεδρεύει των συνεδριάσεών του 
και καταρτίζει την ημερήσια διάταξη. 

2.0 Πρόεδρος με απόφασή του μπορεί να αναθέτει την 
εκπροσώπηση της Δ.Ο.Α. κατά περίπτωση στον αντιπρό¬ 


εδρο ή σε μέλος του Δ.Σ. Τον Πρόεδρο απάντα ή κωλυό¬ 
μενο αναπληρώνει ο αντιπρόεδρος και σε περίπτωση 
απουσίας ή κωλύματος του αντιπροέδρου, ένας σύμβου¬ 
λος που ορίζεται με απόφαση του Δ.Σ.. 

3. Ο Πρόεδρος της Δ.Ο.Α. έχει, εκτός από τις αναφερό- 
μενες στην παράγραφο 1 του παρόντος, αρμοδιότητες 
και τις ακόλουθες: 

α) Εισηγείται στην «Εφορεία» της Δ.Ο.Α. ή/και στην 
Ολομέλεια της Ε.Ο.Ε., καθώς και στους υπόλοιπους αρ¬ 
μόδιους φορείς τα κάθε είδους αναγκαία μέτρα για την 
υλοποίηση των σκοπών της Δ.Ο.Α. 

β) Συντάσσει αναφορές και προτάσεις προς την «Εφο¬ 
ρεία» για τον σχεδίασμά των συνόδων της Δ.Ο.Α., καθώς 
και άλλων εκδηλώσεων. 

γ) συντάσσει αναφορές και προτάσεις για τη διοργάνω¬ 
ση και διεξαγωγή των συνόδων, το ερευνητικό και εκπαι¬ 
δευτικό πρόγραμμα της Δ.Ο.Α. καιτοντρόπο υλοποίησής 
του. 

δ) Εισηγείται στην «Εφορεία» της Δ.Ο.Α. και δι’ αυτής 
στην Ολομέλεια της ΕΟΕ θέματα σχετικά με την επέκτα¬ 
ση και βελτίωση των εγκαταστάσεων της Δ.Ο.Α. και ενη¬ 
μερώνεται για την πορεία των εργασιών. 

ε) Προγραμματίζει τις δραστηριότητες κάθε εκδήλω¬ 
σης. 

στ) Παρίσταται στις εργασίες των συνόδων και προε¬ 
δρεύει των συζητήσεων. 

ζ) Επιβλέπει και ελέγχει το πρόγραμμα εκπαίδευσης 
και την εσωτερική λειτουργία της Δ.Ο.Α., σε συνεργασία 
με τα υπόλοιπα διοικητικά όργανα της Δ.Ο.Α. 

η) Υπογράφει την αλληλογραφία ή εξουσιοδοτεί προς 
τούτο μέλη της Εφορείας. 

θ) Υπογράφει μαζί με τον Πρόεδρο της Ε.Ο.Ε. και τον 
Κοσμήτορα της Δ.Ο.Α. τα σχετικά διπλώματα συμμετο¬ 
χής στις διάφορες συνόδους της Δ.Ο.Α. 

Άρθρο 6 

Τρόπος λειτουργίας του Διοικητικού Συμβουλίου 
(«Εφορείας») 

1. Η «Εφορεία» συνεδριάζει τακτικώς, σε τακτές ημε¬ 
ρομηνίες που ορίζονται από τον Πρόεδρό της, και εκτά¬ 
κτως, μετά από σχετική πρόσκληση του Προέδρου της, 
είτε στην έδρα της, είτε πανηγυρικώς, όπου από τον 
Πρόεδρό της ορίζεται. 

2. Η «Εφορεία» βρίσκεται σε απαρτία όταν είναι παρό¬ 
ντα τουλάχιστον πέντε (5) εκ των μελών της, συμπερι¬ 
λαμβανομένων απαραιτήτως του Προέδρου ή του Αντι¬ 
προέδρου, καθώς και τριών τουλάχιστον μελών εκ των 
ανηκόντων στην Ε.Ο.Ε. Οι αποφάσεις λαμβάνονται κατ’ 
απόλυτη πλειοψηφία των παρόντων μελών. Σε περίπτω¬ 
ση ισοψηφίας υπερισχύει η ψήφος του Προέδρου της 
«Εφορείας». 

Άρθρο 7 

Κοσμήτορας και Διοικητικός Διευθυντής 

1 .α) Στην Δ.Ο.Α. συνιστάται θέση Κοσμήτορα με σύμ¬ 
βαση εργασίας ιδιωτικού δικαίου αορίστου χρόνου. 

β) Ως Κοσμήτορας προσλαμβάνεται πτυχιούχος Φυσι¬ 
κής Αγωγής ανώτατης σχολής της ημεδαπής ή ισότιμης 
της αλλοδαπής που διαθέτει διδακτορικό δίπλωμα σε 
αντικείμενο προς τους σκοπούς της Δ.Ο.Α. και ταυτόχρο¬ 
νη εμπειρία και έρευνα σε ολυμπιακά θέματα. Απαιτείται 
επίσης προϋπηρεσία σε ολυμπιακά θεσμικά όργανα και 
συμμετοχή σε διεθνή ολυμπιακά συνέδρια καθώς και 

καλή γνώση της αγγλικής και μιας δεύτερης ξένης γλώσ¬ 
σας. Η πρόσληψη τσυ Κοσμήτσρα γίνεται με απόφαση 
του Διοικητικού Συμβουλίου μετά από δημόσια ανακοί¬ 
νωση και εισήγηση ειδικής τριμελούς Επιτροπής Αξιολό¬ 
γησης και Επιλογής, η οποία συγκροτείται με απόφαση 
του Διοικητικού Συμβουλίου της Δ.ΟΑ. 

γ. Ο Κοσμήτορας παρίσταται στις συνεδριάσεις της 
Εφορείας χωρίς δικαίωμα ψήφου και έχει τις κατωτέρω 
αρμοδιότητες: 

α) Επικουρεί τον Πρόεδρο καιτην «Εφορεία» σε θέματα 
που αφορούν το ερευνητικό και το εκπαιδευτικό έργο 
της Δ.Ο.Α. και μεριμνά για την πλήρη εφαρμογή του. 

β) Συντάσσει και εισηγείται προς τον Πρόεδρο το ετή¬ 
σιο εκπαιδευτικό πρόγραμμα της Δ.Ο.Α., τον αριθμό και 
το είδος των συνόδων, τα θέματα των εργασιών των συ¬ 
νόδων και σεμιναρίων, καθώς και όλα τα σχετικά προς τα 
ανωτέρω ζητήματα. 

γ) Προτείνει τους ομιλητές των συνόδων, επιμελείται 
της πρόσκλησής τους, καθώς και των μεταφράσεων των 
ομιλιών τους στις επίσημες γλώσσες των συνόδων, πα- 
ρίσταται σε αυτές και μεριμνά για την ομαλή διεξαγωγή 
τους, σε συνεργασία με τον Διοικητικό Διευθυντή. 

ε) Επιμελείται της σύνταξης, της εκτύπωσης και διανο¬ 
μής του λευκώματος κάθε συνόδου. 

στ) Επιμελείται της οργάνωσης και λειτουργίας της 
βιβλιοθήκης και επιμελείται της αρχειοθέτησης και συ¬ 
ντήρησης του αρχείου, σε συνεργασία με το αρμόδιο 
προσωπικό. 

2.α. Στη Δ.Ο.Α. συνιστάται θέση Διοικητικού Διευθυντή 
με σύμβαση εργασίας ιδιωτικού δικαίου αορίστου χρό¬ 
νου. 

β. Ως Διευθυντής προσλαμβάνεται πτυχιούχος ανώτα¬ 
της σχολής της ημεδαπής ή ισότιμης της αλλοδαπής, με 
κατεύθυνση κατά προτίμηση σε θέματα Οργάνωσης και 
Διοίκησης Αθλητισμού που διαθέτει ταυτόχρονη επαγ¬ 
γελματική εμπειρία και έρευνα σε ολυμπιακά θέματα. 
Απαιτείται επίσης η καλή γνώση της αγγλικής και μιας 
δεύτερης ξένης γλώσσας. Η πρόσληψη του Διοικητικού 
Διευθυντή γίνεται με απόφαση του Διοικητικού Συμβου¬ 
λίου μετά από δημόσια ανακοίνωση και εισήγηση ειδικής 
τριμελούς Επιτροπής Αξιολόγησης και Επιλογής, η οποία 
συγκροτείται με απόφαση του Διοικητικού Συμβουλίου 
της Δ.Ο.Α. 

γ. Ο Διοικητικός Διευθυντής της Δ.Ο.Α. παρίσταται στις 
συνεδριάσεις της «Εφορείας» χωρίς δικαίωμα ψήφου και 
έχει τις κατωτέρω αρμοδιότητες: 
α) Πρόίσταται ιεραρχικώς του προσωπικού της Δ.Ο.Α. 
β) Συντάσσει πρόταση σχεδίου οικονομικού προϋπολο¬ 
γισμού και απολογισμού το οποίο υποβάλλει στον Πρόε¬ 
δρο τον μήνα Νοέμβριο, με σκοπό την έγκρισή του από 
την «Εφορεία», και παρακολουθεί την εκτέλεσή του. 

γ) Εποπτεύει την υλοποίηση των αποφάσεωντης «Εφο¬ 
ρείας». 

δ) Παρέχει την απαραίτητη διοικητική συνδρομή στον 
Κοσμήτορα για την προετοιμασία των συνόδων. 

ε) Εισηγείται τη λήψη των απαραίτητων μέτρων για την 
αντιμετώπιση των τεχνικών, οικονομικών και διοικητικών 
ζητημάτων. 

στ) Επικουρεί τον Πρόεδρο στη διεξαγωγή της αλλη¬ 
λογραφίας. 

ζ) Επιβλέπει την καλή λειτουργία και συντήρηση των 
εγκαταστάσεων της Δ.Ο.Α. στην Αρχαία Ολυμπία, τις 
οποίες υποχρεούται να επισκέπτεται τακτικά, παρέχει 


οδηγίες στον προϊστάμενο των εγκαταστάσεων και στο 
προσωπικό που υπηρετεί εκεί και εισηγείται στην Εφο¬ 
ρεία κάθε μέτρο για τη βελτίωση και συντήρηση των εν 
λόγω εγκαταστάσεων. 

η) Επικουρεί τον Κοσμήτορα στην άρτια εφαρμογή του 
προγράμματος εκπαίδευσης κάθε συνάδου. 

Άρθρο 8 
Επίτιμα μέλη 

1. Ως επίτιμα μέλη της Δ.Ο.Α. δύνανται να ανακηρύσ- 
σονται, με απόφαση της «Εφορείας», Έλληνες και αλ¬ 
λοδαποί, οι οποίοι διαπνέονται από το ολυμπιακό πνεύμα 
και έχουν προσφέρει πολύτιμες υπηρεσίες στο ολυμπια¬ 
κό κίνημα. Τα επίτιμα μέλη έχουν δικαίωμα συμμετοχής 
στις συνεδριάσεις της «Εφορείας», αλλά στερούνται δι¬ 
καιώματος ψήφου. 

2. Η «Εφορεία» της Δ.Ο.Α. δύναται, με απόφασή της, να 
απονέμει τον τίτλο του Επίτιμου Προέδρου ή Αντιπροέ¬ 
δρου ή μέλους της «Εφορείας». Επίσης δύναται να απο¬ 
νέμει τιμής ένεκεν τον τίτλο του «Εταίρου» της Δ.Ο.Α. σε 
όσους έχουν συμβάλει ενεργώς στο έργο της. Ειδικότερα 
στους συμμετέχοντες ως ομιλητές σε πέντε συνόδους 
δύναται να απονέμεται ο τίτλος του «Εταίρου» της Δ.Ο.Α. 

3. Σε τυχόν ευεργέτες ή δωρητές απονέμεται ο αρμό- 
ζων κάθε φορά τίτλος με απόφαση της «Εφορείας». 

Άρθρο 9 

Πόροι - Προϋπολογισμός- Διαχείριση. 

1. Η Δ.Ο.Α. έχειτακτικούς και έκτακτους πόρους για την 
αντιμετώπιση των εκπαιδευτικών και λειτουργικών ανα¬ 
γκών της. 

2. Πόροι της Δ.Ο.Α. είναι: 

α. Επιχορήγηση του Υπουργείου Πολιτισμού. 

β. Ενισχύσεις από την Ευρωπαϊκή Ένωση ή άλλους διε¬ 
θνείς οργανισμούς. 

γ. Επιχορηγήσεις από δημόσιους ή μη φορείς και ορ¬ 
γανισμούς. 

δ. Έσοδα προερχόμενα από δωρεές, κληρονομιές, κλη¬ 
ροδοσίες, καταπιστεύματα. 

ε. Έσοδα από χορηγίες πάσης φύσεως και κάθε είδους 
κοινωνικούς πόρους. 

στ. Έσοδα από εκμετάλλευση περιουσιακών στοιχείων 
κινητών και ακινήτων. 

ζ. Έσοδα απά διοργάνωση συνόδων, σεμιναρίων και 
πολιτιστικών εκδηλώσεων. 

η. Έσοδα από οποιαδήποτε άλλη νάμιμη πηγή. 

3. Η Εφορεία της Δ.Ο.Α. υποβάλλει στο Υπουργείο Πο¬ 
λιτισμού καιτην Ε.Ο.Ε. αντίγραφα του ετησίου προϋπο¬ 
λογισμού και απολογισμού της. 

4. Τα τυχόν πλεονάσματα του ετησίου απολογισμού με- 
ταφέρονται στην οικονομική χρήση του επόμενου έτους. 

Άρθρο 10 

Δραστηριότητες και λοιπά θέματα λειτουργίας. 

1. Γιατην εκπλήρωση του σκοπού της διάδοσης του ολυ¬ 
μπιακού πνεύματος, η Δ.Ο.Α. διοργανώνει ετησίως συνό¬ 
δους, συμπόσια, σεμινάρια και άλλες εκδηλώσεις, στις 
οποίες προσκαλούνται ως εισηγητές και συντονιστές των 
συζητήσεων διακεκριμένοι επιστήμονες, οι οποίοι ανα¬ 
πτύσσουν θέματα της ειδικότητάς τους. Οι λοιποί συμμε¬ 
τέχοντες γίνονται δεκτοί από την «Εφορεία», κατόπιν 
επιλογήςτους από τις Εθνικές Ολυμπιακές Επιτροπές, τις 
Εθνικές Ολυμπιακές Ακαδημίες, πανεπιστημιακά ή ερευ¬ 
νητικά ιδρύματα και οργανισμούς όλων των κρατών. 

2. Επίσημες γλώσσες της Δ.Ο.Α. αποτελούν η ελληνι¬ 
κή, η γαλλική και η αγγλική. Σε περίπτωση διαφωνίας των 
κειμένων, υπερισχύει το γαλλικό κείμενο, σύμφωνα με 
την ακολουθούμενη πρακτική της Διεθνούς Ολυμπιακής 
Επιτροπής. 

3. Οι συμμετέχοντες στην τακτική ετήσια σύνοδο για 
νέους, είναι άνω των 20 και κάτω των 35 ετών και οφείλουν 
να είναι γνώστες μίας εκ των επισήμων γλωσσών της 
παραγράφου 2 του παρόντος άρθρου, ούτως ώστε, με 
την παρακολούθηση και συμμετοχή τους στις εργασίες 
της συνόδου, να καθίστανται άξιοι φορείς και κήρυκες 
των ολυμπιακών ιδεωδών στις αντίστοιχες χώρες τους. 

4. Ο κύκλος των θεμάτων και των ομιλιών των συνόδων 
και σεμιναρίων και λοιπών εκδηλώσεων καθορίζεται με 
απόφαση της Εφορείας μετά από εισήγηση του Προέ¬ 
δρου της, και αφορά όλες τις πτυχές των ολυμπιακών 
αγώνων και του ολυμπιακού κινήματος από τη γένεσή 
τους έως σήμερα.. Όλες οι δαπάνες της συμμετοχής των 
προσκεκλημένων, των ομιλητών και των συντονιστών των 
ομίλων συζητήσεων βαρύνουν την Δ.Ο.Α. 

5. Η Δ.Ο.Α., με απόφαση της «Εφορείας» δύναται να 
φιλοξενείται στις εγκαταστάσεις της Ε.Ο.Ε. στην Αρχαία 
Ολυμπία, η οποία τις παραχωρεί κατά χρήση στην Δ.Ο.Α. 
χωρίς αντάλλαγμα ή να παρέχει διευκολύνσεις σε Εθνικές 
Ολυμπιακές Ακαδημίες, Εθνικές και Διεθνείς Αθλητικές 
Ομοσπονδίες, ομάδες Ανωτάτων Σχολών, Ακαδημίες Σω¬ 
ματικής Αγωγής, σχολεία και άλλες οργανώσεις επιστη¬ 
μόνων, προπονητών, παιδαγωγών και φιλάθλων για ολι¬ 
γόχρονη διαμονή στις εγκαταστάσεις της. 

Αρθρο 11 

Προσωπικό - Διάρθρωση υπηρεσιών. 

1. Στη Δ.Ο.Α. συνιστώνται οι ακόλουθες οργανικές θέ¬ 
σεις τακτικού προσωπικού με σχέση εργασίας ιδιωτικού 
δικαίου αορίστου χρόνου, οι οποίες κατανέμονται στα 
Τμήματα αυτής ως εξής: 

Α. Τμήμα Διοικητικής Υποστήριξης, το οποίο είναι αρ¬ 
μόδιο για τις διοικητικές λειτουργίες της Δ.Ο.Α. 

α. Τρεις (3) θέσεις ειδικού επιστημονικού προσωπικού 
κατά την έννοια της παρ. 2 του άρθρου 25 του Ν. 1943/ 
1991, όπως ισχύει. 

β. Δέκα πέντε (15) θέσεις διοικητικού προσωπικού, εκ 
των οποίων οκτώ θέσεις κατηγσρίας Πανεπιστημιακής 
Εκπαίδευσης, τέσσερις (4) θέσεις κατηγορίας Δευτερο¬ 
βάθμιας Εκπαίδευσης και τρεις (3) θέσεις κατηγορίας 
Υποχρεωτικής Εκπαίδευσης. Ως πρσσόντα διορισμού 
στις ανωτέρω θέσεις κατηγορίας Πανεπιστημιακής Εκ¬ 
παίδευσης ορίζονται το πτυχίο ανώτατης σχολής της 
ημεδαπής ή ισότιμης της αλλοδαπής, η καλή γνώση της 
αγγλικής και της γαλλικής γλώσσας, η ικανότητα χειρι¬ 
σμού ηλεκτρονικών υπολογιστών και η προϋπηρεσία ή 
επαγγελματική εμπειρία στην οργάνωση συνεδρίων και 
κατά προτίμηση στην οργάνωση Ολυμπιακών συνεδρίων. 

γ. Δύο (2) θέσεις μεταφραστών. Ως πρσσόν δισρισμού 
στις ανωτέρω θέσεις ορίζεται πτυχίο σχολής διερμηνέων 
της ημεδαπής ή ισότιμης της αλλοδαπής. Απαιτείται επί¬ 
σης η άριστη γνώση της αγγλικής και της γαλλικής γλώσ¬ 
σας. Συνεκτιμάται η γνώση και άλλων ξένων γλωσσών. 

δ. Μία (1) θέση Πληροφορικής κατηγορίας Πανεπιστη¬ 
μιακής ή Τεχνολογικής Εκπαίδευσης. Ως προσόντα διο¬ 
ρισμού στη θέση αυτή ορίζονται το πτυχίο σχολής Πλη¬ 
ροφορικής της ημεδαπής ή ισότιμης της αλλσδαπής. 
Απαιτείται επίσης η γνώση της αγγλικής γλώσσας και η 
ικανότητα δημιαυργίας ιστιοσελίδων στο διαδίκτυο. 


Β. Τμήμα Οικονομικής Υποστήριξης, το οποίο είναι αρ¬ 
μόδιο για τις οικονομικές λειτουργίες της Δ.Ο.Α. 

Πέντε (5) θέσεις οικονομικών σπουδών Πανεπιστημια¬ 
κής ή Τεχνολσγικής Εκπαίδευσης. Ως πρσσόντα διορι¬ 
σμού στις τρεις (3) από τις παραπάνω θέσεις ορίζεται 
πτυχίο ανώτατης οικονομικής σχολής της ημεδαπής ή 
ισότιμης της αλλοδαπής (ΠΕ) και για τις άλλες δύο θέσεις 
(2) πτυχίο Τεχνολογικού Εκπαιδευτικού Ιδρύματος (ΤΕ) 
οικονομικής κατεύθυνσης. Απαιτείται επίσης η γνώση της 
αγγλικής γλώσσας ή άλλης ξένης γλώσσας. 

Γ. Τμήμα Βιβλιοθήκης, το οποίο είναι αρμόδιο για την 
καταγραφή, αρχειοθέτηση και επιμέλεια των βιβλίων και 
αρχείων της Δ.Ο.Α. 

α. Μία (1) θέση Αρχαιολόγσυ. Ως προσόντα διορισμού 
στη θέση αυτή ορίζονται το πτυχίο του Τμήματος Αρχαιο¬ 
λογίας της Φιλοσοφικής Σχολής της ημεδαπής ή ισότιμης 
της αλλοδαπής. Απαιτείται επίσης η γνώση της αγγλικής 
ή γαλλικής γλώσσας καθώς και επαγγελματική εμπειρία 
και προϋπηρεσία στην καταγραφή, αρχειοθέτηση και 
επιμέλεια αρχείων και ενημερωτικών καταλόγων για τα 
εκθέματα μουσείων πσυ αφσρσύν ολυμπιακά θέματα. 

β. Τρεις (3) θέσεις βιβλιοθηκονόμων ή βοηθών βιβλιο- 
θηκονόμων κατηγορίας Πανεπιστημιακής ή Τεχνσλαγι- 
κής Εκπαίδευσης αντιστοίχως. Ως προσόντα διορισμαύ 
στη θέση βιβλιοθηκονόμου ορίζεται πτυχίο Βιβλιοθηκο¬ 
νομίας, της ημεδαπής ή ισότιμης της αλλοδαπής και η 
προϋπηρεσία στην οργάνωση αθλητικών βιβλιοθηκών σε 
Διεθνείς Αθλητικούς Οργανισμούς. Για την πλήρωση των 
ανωτέρω θέσεων απαιτείται η καλή γνώση της αγγλικής ή 
γαλλικής γλώσσας. Συνεκτιμώνται επίσης η γνώση χειρι¬ 
σμού ηλεκτρονικών βιβλιοθηκονομικών προγραμμάτων, 
η γνώση χειρισμσύ ηλεκτρονικών υπολογιστών και η συμ¬ 
μετοχή σε διεθνή συνέδρια με αντικείμενο τα Ολυμπιακά 
θέματα. 

γ. Μία (1) θέση συντηρητή αρχειακού υλικού και έργων 
τέχνης. Ως προσόντα διορισμού στη θέση αυτή ορίζονται 
πτυχίο συντήρησης αρχαιοτήτων και έργων τέχνης ΑΕΙ ή 
ΤΕΙ της ημεδαπής ή ισότιμο της αλλοδαπής, με μεταπτυ¬ 
χιακό τίτλο στη συντήρηση χαρτιού. Απαιτείται επίσης η 
γνώση της αγγλικής γλώσσας, επαγγελματική εμπειρία 
στην οργάνωση και συντήρηση ιστορικών και αθλητικών 
αρχείων καθώς και διετής τουλάχιστον προϋπηρεσία στη 
συντήρηση αρχειακοϋ υλικού και έργων τέχνης. 

Δ. Γ ραφείο Τ ύπου, το οποίο είναι αρμόδιο για την κατα¬ 
γραφή και παρουσίαση των ολυμπιακών και γενικότερα 
αθλητικών ειδήσεων και θεμάτων αρμοδιότητας της ΔΟΑ 

Μία (1) θέση υπεύθυνου Τύπου. Ως προσόν διορισμσύ 
στην ανωτέρω θέση σρίζεται η ιδιότητα του μέλους της 
ΕΣΗΕΑ. Απαιτείται επίσης η πολύ καλή γνώση της αγγλι¬ 
κής γλώσσας και επαγγελματική εμπειρία στην καταγρα¬ 
φή και παρσυσίαση Ολυμπιακών και γενικότερα αθλητι¬ 
κών θεμάτων. 

2. Η πλήρωση των ανωτέρω θέσεων γίνεται με απόφα¬ 
ση του Διοικητικού Συμβουλίου μετά από δημόσια ανα¬ 
κοίνωση και εισήγηση ειδικής τριμελούς Επιτροπής Αξιο¬ 
λόγησης και Επιλογής, η οποία συγκροτείται με απόφαση 
του Διοικητικού Συμβουλίου της Δ.ΟΑ.. 

3. Η πλήρωση των θέσεων μπορεί να γίνει και με από¬ 
σπαση ή μετάταξη προσωπικαύ από το Υπουργείο Πο¬ 
λιτισμού ή εποπτευόμενους από αυτό οργανισμούς δη¬ 
μοσίου ή ιδιωτικού δικαίου ή από άλλους φορείς του 
ευρύτερου δημόσιου τομέα, με κοινές αποφάσεις του 
Υπουργού Πολιτισμού και του οικείου Υπουργού. 

4. ΣτηνΔ.Ο.Α. συνιστάται επίσης μία θέση νσμικού συμ- 
βσύλου, του σποίσυ η πρόσληψη γίνεται με απόφαση του 
Διοικητικού Συμβουλίου μετά από δημόσια ανακοίνωση 
και εισήγηση ειδικής τριμελούς Επιτροπής Αξιολόγησης 
και Επιλογής, η οποία συγκροτείται με απόφαση του Διοι¬ 
κητικού Συμβουλίου της Δ.Ο.Α. Για την πλήρωση της 
θέσης του νομικού συμβούλου απαιτείται η κατοχή με¬ 
ταπτυχιακού διπλώματος σπουδών στο τομέα του Δη¬ 
μοσίου ή του Διεθνούς Δικαίου, προϋπηρεσία και επαγ¬ 
γελματική εμπειρία συναφής με το αντικείμενο της Δ.Ο.Α. 
και η καλή γνώση της αγγλικής ή και άλλης ξένης γλώσ¬ 
σας. 

5. Επιτρέπεται επίσης η πράσληψη από το Διοικητικό 
Συμβούλιο της Δ.Ο.Α. προσωπικού με σύμβαση εργα¬ 
σίας ιδιωτικού δικαίου ορισμένου χρόνου σύμφωνα με τις 
διατάξειςτου άρθρου 1 του Ν. 2527/1997 για την κάλυψη 
εκτάκτων αναγκών λειτουργίας της Δ.Ο.Α. 

Αρθρο 12 

Πειθαρχικά παραπτώματα, ποινές, διαδικασία 
και υπηρεσιακή κατάσταση προσωπικού. 

Για τα πειθαρχικά παραπτώματα, τις πειθαρχικές ποι¬ 
νές και τη πειθαρχική διαδικασία εφαρμόζονται αντίστοι¬ 
χα οι διατάξεις των άρθρων 106-147 του Κώδικα Κατά¬ 
στασης Δημοσίων Πολιτικών Διοικητικών Υπαλλήλων 
και Υπαλλήλων ΝΠΔΔ (Ν. 2683/1999 «Κύρωση του Κώ¬ 
δικα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων ΝΠΔΔ και άλλες διατάξεις» (ΦΕΚ 
19/Α'), άπως κάθε φορά ισχύει). Για την υπηρεσιακή κα¬ 
τάσταση του προσωπικού εφαρμόζονται οι διατάξειςτου 
Π.Δ. 410/1988 (ΦΕΚ 191/Α'), άπως κάθε φορά ισχύει. 

Αρθρο 13 
Έναρξη ισχύος. 

Η ισχύς του παράντος αρχίζει απά τη δημοσίευσή του 
στην Εφημερίδα της Κυβερνήσεως, εκτάς άπου σε αυτό 
ορίζεται διαφορετικά. 

Στον Υφυπουργά Πολιτισμού αναθέτουμε την δημο¬ 
σίευση και εκτέλεση του παράντος Διατάγματος. 

Αθήνα, 29 Οκτωβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΜΠΙΣΤΗΣ 

ΠΟΛΙΤΙΣΜΟΥ 

Γ. ΛΙΑΝΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 303 
Διαδικασία μονιμοποίησης και απόλυσης Συνοριακών 
Φυλάκων και Ειδικών Φρουρών της Ελληνικής Αστυ¬ 
νομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις της παρ. 2 του άρθρου 2 του Ν. 2622/ 
1998 «Υπηρεσίες Συνοριακής Φύλαξης - Δήλωση περιου¬ 
σιακής κατάστασης αστυνομικών και άλλες διατάξεις» 
(ΦΕΚ 138/Α'), όπως αντικαταστάθηκαν με τις διατάξεις 


της παρ. 2 του άρθρου 1 του Ν. 3181/2003 «Ρύθμιση θε¬ 
μάτων συνοριακών φυλάκων και ειδικών φρουρών και 
άλλες διατάξεις» (ΦΕΚ 218/Α'). 

2. Τις διατάξεις της παρ. 2 του άρθρου 9 του Ν. 2734/ 
1999 «Εκδιδόμενα με αμοιβή πρόσωπα και άλλες διατά¬ 
ξεις» (ΦΕΚ 161/Α'), άπως αντικαταστάθηκαν με τις δια- 
τάξειςτηςπαρ. 1 του άρθρου 2του ως άνω Ν. 3181/2003 
(ΦΕΚ218/Α'). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), το 
οποίο προστέθηκε με το άρθρο 27 του Ν. 2081/1992 
(ΦΕΚ 154/Α') και τροποποιήθηκε με το άρθρο 1 παρ. 2 
εδάφ. α'του Ν. 2469/1997 (ΦΕΚ38/Α'). 

4. Το γεγονάς άτι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 381/2003 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Υποβολή αιτήσεων μονιμοποίησης. 

1. Οι Συνοριακοί Φύλακες και οι Ειδικοί Φρουροί, μετά 
τη συμπλήρωση της πενταετούς θητείας τους στην Ελλη¬ 
νική Αστυνομία, στην οποία περιλαμβάνεται και ο χρόνος 
βασικής εκπαίδευσης, μπορούν να παραμείνουν μόνιμα 
στο Σώμα, ύστερα από αίτησή τους και εφόσον κριθούν 
ικανοί από τα αρμόδια συμβούλια. 

2. Ο Αρχηγός της Ελληνικής Αστυνομίας, καλεί με δια¬ 
ταγή του τους υπηρετούντες Συνοριακούς Φύλακες και 
Ειδικούς Φρουρούς να υποβάλλουν αιτήσεις για τη μόνι¬ 
μη παραμονή τους στην Ελληνική Αστυνομία, έξι (6) του¬ 
λάχιστον μήνες πριν απά τη συμπλήρωση της πενταετίας. 

3. Οι αιτήσεις των ενδιαφερομένων για μονιμοποίηση 
κατατίθενται εντός ορισμένης προθεσμίας, που ορίζεται 
στη διαταγή, στις Υπηρεσίες όπου υπηρετούν, επί των 
οποίων συντάσσεται έκθεση εγχειρίσεως. 

4. Οι Υπηρεσίες που δέχονται τις αιτήσεις μονιμοποίη¬ 
σης: 

α. Ελέγχουν αυτές για την ακρίβεια, την πληρότητα, την 
ορθή σύνταξη και την εμπρόθεσμη υποβολή τους. 

β. Υποβάλλουν, μέσα στην οριζάμενη με τη διαταγή του 
Αρχηγού της Ελληνικής Αστυνομίας προθεσμία, τις αιτή¬ 
σεις μονιμοποίησης, στις άμεσα προϊστάμενες Αστυνομι¬ 
κές Διευθύνσεις ή Διευθύνσεις Αστυνομίας, Ασφάλειας ή 
προς αυτές εξομοιούμενες υπηρεσίες. 

γ. Αιτήσεις που υποβάλλονται μετά την οριζάμενη στην 
ως άνω διαταγή προθεσμία δεν γίνονται δεκτές. 

5. Οι Υπηρεσίες της παραγράφου 4 εδάφ. β' του παρά¬ 
ντος άρθρου, μεριμνούν για τη συμπλήρωση ή διόρθωση 
τυχόν ελλείψεων ή σφαλμάτων των αιτήσεων τις οποίες 
υποβάλλουν με συγκεντρωτικές ονομαστικές καταστά¬ 
σεις, με αλφαβητική σειρά, στη Δ/νση Αστυνομικού Προ- 
σωπικού/Α.Ε.Α., μέσα στην οριζάμενη από τη διαταγή 
προθεσμία. 

Άρθρο 2 

Συμβούλια Κρίσης. 

1. Για τη μόνιμη παραμονή στο Σώμα ή την απόλυση των 
Συνοριακών Φυλάκων και των Ειδικών Φρουρών, αποφα¬ 
σίζει το πρωτοβάθμιο συμβούλιο κρίσεων αστυφυλάκων, 
αρχιφυλάκων και ανθυπαστυνόμων, του άρθρου 47 παρ. 
ΙτουΝ. 1481/1984. 

2. Η κρί(7η του συμβουλίου βασίζεται στο σύνολο των 
εκθέσεων ικανότητας των υποψηφίων προς μονιμοποίη¬ 
ση, οι οποίες συντάσσονται σύμφωνα με τις διατάξεις της 
παρ. 7 του άρθρου 4 του Ν. 2622/1998. Κατά την αξιο¬ 
λόγηση λαμβάνεται υπόψη ιδίως η βαθμολογία της ερ¬ 
γατικότητας και υπηρεσιακής απόδοσης, της πειθαρχι- 
κότητας και της υγείας των υποψηφίων (άρθρο 2 παρ. 2 
Ν. 2622/1998 άπως αντικαταστάθηκε με άρθρο 1 παρ. 2 
Ν. 3181/2003). 

3. Συνοριακάς Φύλακας ή Ειδικάς Φρουρός, ο οποίος 
δεν έχει αξιολογηθεί έστω και σε μία από τις εκθέσεις ικα¬ 
νότητας με γενικό χαρακτηρισμό τουλάχιστον «καλώς», 
δεν μονιμοποιείται. 

4. Το συμβούλιο αποφαίνεται χωριστά για κάθε Συνο¬ 
ριακό Φύλακα ή Ειδικό Φρουρό. Αν η απόφαση του συμ¬ 
βουλίου είναι αρνητική, αιτιολογείται και κοινοποιείται 
στον ενδιαφερόμενο, ο οποίος δικαιούται μέσα σε ανα¬ 
τρεπτική προθεσμία δέκα (10) ημερών από την κοινοποί¬ 
ηση, να ασκήσει προσφυγή στο Δευτεροβάθμιο Συμβού¬ 
λιο Κρίσης Αστυφυλάκων, Αρχιφυλάκων και Ανθυπαστυ- 
νόμων του άρθρου 47 παρ. 2 του Ν. 1481/1984, όπως 
τροποποιήθηκε και ισχύει. 

5. Οι αποφάσεις των συμβουλίων κρίσεων είναι υποχρε¬ 
ωτικές για τον Αρχηγά της Ελληνικής Αστυνομίας. 

Άρθρο 3 

Διαδικασία μονιμοποίησης ή απάλυσης. 

1. Με βάση τις αποφάσεις των συμβουλίων του προη¬ 
γούμενου άρθρου του παρόντος, ο Αρχηγός της Ελληνι¬ 
κής Αστυνομίας, εκδίδει, για όσους κρίνονται ικανοί, από¬ 
φαση μονιμοπσίησης από την ημερομηνία συμπλήρωσης 
της πενταετούς θητείας. 

2. Με απόφαση του Αρχηγού της Ελληνικής Αστυνο¬ 
μίας, απολύονται από το Σώμα της Ελληνικής Αστυνο¬ 


μίας, με τη λήξη της πενταετούς θητείας τους οι Συνορια¬ 
κοί Φύλακες και οι Ειδικοί Φρουροί, οι οποίοι δεν υποβάλ¬ 
λουν αίτηση για μονιμοποίηση ή δεν κρίνονται ικανοί για 
μονιμοποίηση από τα ανωτέρω συμβούλια. 

3. Για τους Συνοριακούς Φύλακες και Ειδικούς Φρου¬ 
ρούς που απολύονται εφαρμόζανται οι διατάξεις της 
παραγράφου 11 του άρθρου 5 του Ν. 2622/1998, όπως η 
παράγραφος αυτή αναριθμήθηκε με την παρ. 8 του άρ¬ 
θρου 1 του Ν. 3181/2003. 

Άρθρο 4 

Μεταβατικές διατάξεις. 

Κατά την πρώτη εφαρμογή των ανωτέρω διατάξεων, 
αι Συνοριακοί Φύλακες και Ειδικοί Φρουροί που υπηρε¬ 
τούν στην Ελληνική Αστυνομία και συμπληρώνουν τον 
απαιτούμενογιατη μονιμοποίησή τους χράνο, δύνανται 
να υποβάλουν την αίτηση μονιμοποίησής τους εντός 
αποκλειστικής προθεσμίας ενός μηνός από την έκδοση 
του παρόντος διατάγματος (παρ. 3 άρθρου 3 Ν. 3181/ 
2003). 

Άρθρο 5 
Έναρξη ισχύος. 

Η ισχύς του παράντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 3 Νοεμβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ210 52 21 004 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


0ΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


(2310)423 956 
(210)413 5228 
(2610) 638 109 
(2610) 638 110 
(26510) 87215 
(25310)22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37181 
(22510) 37187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή 00: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή 00 - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΓΟ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεΓηβ) 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


0υΓθ 

θυΓΟ 

θυΓΟ 

ΘυΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

^ Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω Ιπίθΐηθί, με την καταβολή των αντίστοιχων 
ποσών συνδρομής και ΤΑΠΕΤ. 

^ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγειτην 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρομής πραγματοποιείται το αργότερο μέχριτην31ην Δεκεμβρίου κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΟ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































